CELEX: 62010TN0055
Language: fi
Date: 2010-02-10 00:00:00
Title: Asia T-55/10: Kanne 10.2.2010 — SP Spa v. komissio

27.3.2010   
            
            
               FI
            
            
               Euroopan unionin virallinen lehti
            
            
               C 80/44
            
         Kanne 10.2.2010 — SP Spa v. komissio
   (Asia T-55/10)
   2010/C 80/70
   Oikeudenkäyntikieli: italia
   
      Asianosaiset
   
   
      Kantaja: SP Spa (Brescia, Italia) (edustaja: avvocato G. Belotti)
   
      Vastaaja: Euroopan komissio
   
      Vaatimukset
   
   
               —
            
            
               8.12.2009 annettu komission päätös, jolla muutettiin 30.9.2009 annettua komission päätöstä K(2009) 7492 lopullinen, on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteen kohteena olevalla 8.12.2009 antamallaan päätöksellä komissio muutti omaa aiempaa, 30.9.2009 antamaa päätöstään K(2009) 7492 lopullinen, jolla se oli moittinut tiettyjä yrityksiä, muun muassa kantajaa, osallistumisesta kartelliin, jonka se väitti olevan olemassa. Komissio päätti 8.12.2009 tekemällään päätöksellä myönnettyään siinä ensin, että ”30.9.2009 annetussa päätöksessä viitattiin liitteeseen, joka sisälsi taulukoita, joista kävi ilmi betoniraudoitteiden hinnat yhteistoimintajärjestelyn ajan” ja että ”liitettä ei ollut otettu 30.9.2009 tehtyyn päätökseen”, muuttaa riidanalaisella päätöksellä aikaisempaa päätöstään ottaakseen siihen edellä tarkoitetut taulukot.
   Kanteensa tueksi kantaja esittää, että
   
               1)
            
            
               Sellaisen päätöksen oikaiseminen jälkikäteen, jota rasittaa vakava virhe, on lainvastaista. Komissiolla ei ole valtaa oikaista jälkikäteen päätöstä, joka on ilmeisen mitätön, koska sen tekstiosa on sitä annettaessa jo ollut selvästi puutteellinen. Tätä on pidettävä vakavana puutteena, joka jo sellaisenaan estää oikaisun.
            
         
               2)
            
            
               Päätökselle on ilmoitettu väärä oikeusperusta. Komissio on ilmoittanut riidanalaisen päätöksen oikeusperustaksi HT 67 artiklan ja asetuksen (EY) N:o 1/2003 (1), jotka ovat ilmeisen soveltumattomia komission tavoitteleman päämäärän saavuttamiseksi, eli aiemman päätöksensä täydentämiseksi/muuttamiseksi päätöksen tekstin puutteellisuuden vuoksi sillä seurauksella, että jälkimmäinen päätös, joka on kanteen kohteena, on kumottava soveltuvan oikeusperustan ilmeisen puuttumisen vuoksi.
            
         Kantaja vetoaa lisäksi siihen, että komission on rikkonut hyvän hallintotavan periaatetta.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1)